
РЕПУБЛИКА  БЪЛГАРИЯ
МИНИСТЕРСКИ  СЪВЕТ
Проект

ПОСТАНОВЛЕНИЕ № …………
от …………………………  година


ЗА ПРЕОБРАЗУВАНЕ НА АДМИНИСТРАТИВНИ СТРУКТУРИ КЪМ МИНИСТЪРА НА ЗЕМЕДЕЛИЕТО И ХРАНИТЕ И ЗА ПРИЕМАНЕ НА УСТРОЙСТВЕН ПРАВИЛНИК НА ИЗПЪЛНИТЕЛНАТА АГЕНЦИЯ ПО СЕЛЕКЦИЯ И РЕПРОДУКЦИЯ В ЗЕМЕДЕЛИЕТО


МИНИСТЕРСКИЯТ СЪВЕТ
ПОСТАНОВИ:

Чл. 1. Преобразува се Изпълнителната агенция по селекция и репродукция в животновъдството чрез вливане в Изпълнителната агенция по сортоизпитване, апробация и семеконтрол.

Чл. 2. Изпълнителната агенция по сортоизпитване, апробация и семеконтрол се преименува на Изпълнителна агенция по селекция и репродукция в земеделието.

Чл. 3. Приема Устройствен правилник на Изпълнителна агенция по селекция и репродукция в земеделието.


Преходни и заключителни разпоредби

§ 1. (1) Имуществото, активите, пасивите, архивът, счетоводният архив и ведомостите за заплати както и другите права и задължения на Изпълнителната агенция по  селекция и репродукция в животновъдството и на Изпълнителната агенция по сортоизпитване, апробация и семеконтрол преминават към Изпълнителната агенция по селекция и репродукция в земеделието.
(2) Изпълнителния директор на ИАСРЗ в четиринадесетдневен срок от влизане в сила на постановлението да назначи комисия, която да извърши необходимите действия по ал. 1.

§ 2. Служебните и трудовите правоотношения на служителите чиито функции преминават към Изпълнителната агенция по селекция и репродукция в земеделието, се уреждат съгласно чл. 87а от Закона за държавния служител и чл. 123 от Кодекса на труда, в съответствие с определените в устройствения и правилник структура и числен състав.

§ 3. Извън случаите по § 2 служебните и трудовите правоотношения на служителите се прекратяват от изпълнителния директор на Изпълнителна агенция по  селекция и репродукция в земеделието при условията и по реда на чл. 106, ал. 1, т. 2 от Закона за държавния служител, съответно по реда на чл. 328, ал. 1, т. 2 от Кодекса на труда.

§ 4. В едномесечен срок от влизането в сила на постановлението изпълнителният директор на ИАСРЗ да утвърди длъжностното разписание и поименното разписание на длъжностите на ИАСРЗ. 

§ 5. Висящите/Неприключилите съдебните и изпълнителни производства, по които страна са изпълнителния директор на Изпълнителната агенция по селекция и репродукция в животновъдството или Изпълнителната агенция по селекция и репродукция в животновъдството, съответно изпълнителния директор на Изпълнителната агенция по сортоизпитване, апробация и семеконтрол  или Изпълнителната агенция по сортоизпитване, апробация и семеконтрол, се довършват от изпълнителния директор на Изпълнителната агенция по селекция и репродукция в земеделието.

§ 6. Започналите и недовършени административни производства в Изпълнителната агенция по селекция и репродукция в животновъдството и в Изпълнителната агенция по сортоизпитване, апробация и семеконтрол се довършват от изпълнителния директор на Изпълнителната агенция по селекция и репродукция в земеделието или оправомощени от него лица по досегашния ред.

§ 7. Започналите и недовършени административнонаказателни производства се довършват от оправомощените длъжностни лица на Изпълнителна агенция по селекция и репродукция в земеделието.

§ 8. Издадените от изпълнителния директор на Изпълнителната агенция по  селекция и репродукция в животновъдството и изпълнителния директор на Изпълнителната агенция по сортоизпитване, апробация и семеконтрол административни актове и удостоверения, както и образците на документи запазват действието си/валидността си до изтичане на срока, за който са издадени.

§ 9. (1) Откритите процедури за възлагане на обществени поръчки на Изпълнителната агенция по селекция и репродукция в животновъдството и на Изпълнителната агенция по сортоизпитване, апробация и семеконтрол се довършват от изпълнителния директор на Изпълнителната агенция по селекция и репродукция в земеделието.
(2) Архивираните досиета на проведени процедури за възлагане на обществени поръчки на Изпълнителната агенция по селекция и репродукция в животновъдството и на Изпълнителната агенция по сортоизпитване, апробация и семеконтрол се съхраняват от Изпълнителната агенция по селекция и репродукция в земеделието до изтичането на законоустановените срокове.

§ 10. Правата и задълженията по сключените договори, чието изпълнение не е приключило, които са за нуждите на Изпълнителната агенция по селекция и репродукция в животновъдството и на Изпълнителната агенция по сортоизпитване, апробация и семеконтрол, се поемат от изпълнителния директор на Изпълнителната агенция по селекция и репродукция в земеделието, за съответната част от предмета на договора съобразно нуждите на съответния възложител при запазване на общия обем, характер и стойност.

§ 11. Изпълнителният директор на Изпълнителната агенция по селекция и репродукция в земеделието в тримесечен срок от влизането в сила на постановлението да внесе предложения за промени в нормативни актове и решения на Министерския съвет или на министъра на земеделието и храните, необходими за уреждането на функциите на Изпълнителната агенция по селекция и репродукция в земеделието.

§ 12. В Постановление № 85 на Министерския съвет от 2000 г. за приемане на на устройствени правилници на изпълнителни агенции към министъра на земеделието и горите (обн., ДВ, бр. 43 от 2000 г.) се правят следните изменения:
1. Член 2 се отменя.
2. Приложение № 2 към чл. 2 се отменя.

§ 13. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 71, 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г., бр. 9, 15, 49, 50, 52, 59 и 72 от 2011 г., бр. 14, 48, 84 и 103 от 2012 г., бр. 77 от 2013 г., бр. 29, 50 и 68 от 2015 г., бр. 12, 32, 62, 71 и 76 от 2016 г., бр. 55 и 94 от 2017 г., бр. 66 и 104 от 2018 г., бр. 20 от 2020 г., бр. 25 от 2021 г., бр. 25 от 2022 г., бр. 101 от 2023 г., бр. 9 и 46 от 2024 г. и бр. 56 от 2025 г.) се правят следните изменения:
1. В чл. 2, ал. 2:
а) точка 9 се отменя;
б) в т. 11 думите „Изпълнителна агенция по сортоизпитване, апробация и семеконтрол“ се заменят с „Изпълнителна агенция по селекция и репродукция в земеделието.“
2. В приложението към чл. 2, ал. 3:
а) точка 9 се отменя;
б) в т. 11 думите „Изпълнителната агенция по сортоизпитване, апробация и семеконтрол“ се заменят с „Изпълнителна агенция по селекция и репродукция в земеделието.“, а числото „141“ се заменя с „200“.

§ 14. В Постановление № 13 на Министерския съвет от 2011 г. за приемане на Устройствен правилник на Изпълнителната агенция по селекция и репродукция в животновъдството към министъра на земеделието и храните (обн. ДВ, бр. 9 от 2011 г.) член единствен се отменя.

§ 15. Постановлението се приема на основание чл. 35 и 55 от Закона за администрацията.

§ 16. Постановлението влиза в сила от 1 януари 2027 г.


МИНИСТЪР-ПРЕДСЕДАТЕЛ:
РУМЕН РАДЕВ


ГЛАВЕН СЕКРЕТАР НА МИНИСТЕРСКИЯ СЪВЕТ:
КАМЕЛИЯ НЕЙКОВА


	ГЛАВЕН СЕКРЕТАР НА МИНИСТЕРСТВОТО НА ЗЕМЕДЕЛИЕТО И ХРАНИТЕ:
	

	ДИРЕКТОР НА ДИРЕКЦИЯ „ПРАВНИ ДЕЙНОСТИ И ЗАКОНОДАТЕЛСТВО НА ЕВРОПЕЙСКИЯ СЪЮЗ“, МИНИСТЕРСТВО НА ЗЕМЕДЕЛИЕТО И ХРАНИТЕ:

КРИСТИЯН СТЕФАНОВ

ЙОЛИТА ВЛАЕВСКА-КИРОВА


